## Odluka o vrsti i visini naknada i administrativnih pristojbi Hrvatske agencije za nadzor financijskih usluga

### NN 33/2006 (24.3.2006.), Odluka o vrsti i visini naknada i administrativnih pristojbi Hrvatske agencije za nadzor financijskih usluga

```
HRVATSKA AGENCIJA ZA NADZOR
FINANCIJSKIH USLUGA
```

```
872
```

```

Na temelju odredbi članka 15. stavka 1. točka 1., članka 20. stavka 1. alineja 3., i stavka 4., članka 24. stavka 6. i
članka 8. stavka 1. Zakona o Hrvatskoj agenciji za nadzor financijskih usluga (»Narod­ne novine«, br. 140/05),
Uprava Hrvatske agencije za nadzor financijskih usluga donijela je na sjednici održanoj 20. ožujka 2006.
```

```
ODLUKU
```

```
O VRSTI I VISINI NAKNADA I ADMINISTRATIVNIH PRISTOJBI HRVATSKE
AGENCIJE ZA NADZOR FINANCIJSKIH USLUGA
```

```
OPĆE ODREDBE
```

```
Članak 1.
```

```
Ovom se Odlukom uređuju obveznici, način plaćanja, vrste i visina naknada i administrativnih pristojbi koje naplaćuje
Hrvatska agencija za nadzor financijskih usluga (u daljem tekstu: Agencija) na temelju ovlaštenja propisanih:
– Zakonom o Hrvatskoj agenciji za nadzor financijskih usluga (»Narodne novine« br. 140/05),
– Zakonom o tržištu vrijednosnih papira (»Narodne novine« br. 84/02),
– Zakonom o preuzimanju dioničkih društava (»Narodne novine« br. 84/02, 87/02, 120/02),
– Zakonom o investicijskim fondovima (»Narodne novine« br. 150/05),
– Zakonom o osiguranju (»Narodne novine« br. 151/05),
– Zakonom o obveznim osiguranjima u prometu (»Narodne novine« br. 151/05),
– Zakonom o obveznim i dobrovoljnim mirovinskim fondovima (»Narodne novine« br. 49/99, 63/00, 103/03,
177/04), i
– Zakonom o mirovinskim osiguravajućim društvima i isplati mirovine na temelju individualne kapitalizirane štednje
(»Narodne novine« br. 106/99 i 63/00).
```

```
OBVEZNICI
```

```
Članak 2.
```

```
(1) Obveznici plaćanja naknada i administrativnih pristojbi su pravne i fizičke osobe iz članka 15. stavka 1. točke 2. i 9.
Zakona o Hrvatskoj agenciji za nadzor financijskih usluga (u daljem tekstu: Zakon o Agenciji).
(2) Od plaćanja naknada i administrativnih pristojbi oslobođeni su Republika Hrvatska i tijela javne vlasti.
```

```
NAČIN PLAĆANJA
```

```

Članak 3.
```

```
(1) Administrativne pristojbe se uplaćuju u korist državnog proračuna Republike Hrvatske.
(2) Naknade su prihod Agencije i uplaćuju se u korist računa Agencije.
(3) Naknade i administrativne pristojbe uplaćuju se jednokratno.
(4) Naknade i administrativne pristojbe moraju biti u cijelosti uplaćene u trenutku podnošenja zahtjeva ili izdavanja
rješenja Agencije, ili u roku od 5 dana za naknade i administrativne pristojbe koje se u smislu ove Odluke naplaćuju
za poduzete radnje Agencije.
```

```
VRSTE I VISINA NAKNADA I ADMINISTRATIVNIH PRISTOJBI
```

```
Članak 4.
```

```
(1) Obveznici plaćanja naknada i administrativnih pristojbi su ponuditelji iz članka 2. stavka 1. točke 4. Zakona o
preuzimanju dioničkih društava (u daljem tekstu: ZPDD), koji su stekli dionice javnih dioničkih društava i to za usluge
kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Odobrenja objavljivanja ponude za preuzimanje – članak 13. ZPDD-a i konkurentske javne ponude – članak 16. ZPDD | 2.000,00 kn | 0,3% iznosa osiguranih sredstava za plaćanje svih dionica na koje se odnosi ponuda za preuzimanje u smislu članka 9. stavka 1. ZPDD |
| 2. | Odobrenja objavljivanja izmjene ponude za preuzimanje – članak 13. stavak 4. ZPDD | 1.000,00 kn | 10.000,00 kn |
| 3. | Obustavljanja postupka preuzimanja i proglašavanje ponude nevažećom – članak 32. stavak 6. ZPDD | 1.500,00 kn | 15.000,00 kn |
| 4. | Utvrđivanja obveze na objavljivanje ponude za preuzimanje – članak 32. stavka 7. ZPDD | 2.000,00 kn | 20.000,00 kn |
| 5. | Utvrđivanje nezakonitosti i nepravilnosti iz članka 32. stavka 5. ZPDD | 2.000,00 kn | 20.000,00 kn |

```

```

```
(2) Obveznici plaćanja naknada i administrativnih pristojbi prema Zakonu o tržištu vrijednosnih papira (u daljem
tekstu: ZTVP) su izdavatelji iz članka 2. stavka 1.
točke 11. i 12. ZTVP-a, koji izdaju vrijednosne papire javnom ili privatnom ponudom i to za usluge kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Odobrenje prospekta o izdavanju vr. papira javnom ponudom iz članaka 22. i 30. ZTVP i privatnom ponudom članak 26. ZTVP | 4.000,00 kn | 0,20 % nominalne vrijednosti iznosa vrijednosnih papira |
| 2. | Odobrenje dopune prospekta članak 25. ZTVP | 500,00 kn | 5.000,00 kn |

```

```

```
(3) Obveznici plaćanja naknada i administrativnih pristojbi su prema ZTVP-u pravne i fizičke osobe koje Agenciji
podnose zahtjev za obavljanje poslova s vrijednosnim papirima iz članka 34., članaka 53. i 54. ZTVP-a i to za
usluge kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Izdavanje dozvole za obav­ljanje poslova iz članka 34. stavka 1. točke 1. i 7. ZTVP | 1.000,00 kn | 10.000,00 kn |
| 2. | Izdavanje dozvole za obavljanje poslova iz članka 34. stavka 1. točke 2., 3. i 4. ZTVP | 1.000,00 kn | 10.000,00 kn |
| 3. | Izdavanje dozvole za obavljanje poslova iz članka 34. stavka 1. točke 5. i 6. ZTVP | 2.000,00 kn | 20.000,00 kn |
| 4. | Izdavanje dozvole za obavljanje poslova iz članaka 34. stavka 1. točke 8. ZTVP | 3.000,00 kn | 30.000,00 kn |
| 5. | Izdavanje dozvole fizičkoj osobi za obavljanje poslova brokera iz članka 53. ZTVP | 300,00 kn | 3.000,00 kn |
| 6. | Izdavanje dozvole fizičkoj osobi za obavljanje poslova investicijskog savjetnika iz članka 54. ZTVP | 500,00 kn | 5.000,00 kn |
| 7. | Zabrana oglasa kojemu je predmet ponuda za obavljanje poslova s vr. pap. – članak 60. stavak 4. ZTVP | 1.000,00 kn | 10.000,00 kn |

```

```

```
(4) Obveznici plaćanja naknada i administrativnih pristojbi su prema ZTVP-u pravne osobe iz članaka
76., 96., 99., 114. i 134. ZTVP-a, koje se Agenciji obraćaju zahtjevom i to za usluge kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Izdavanje dozvole burzi ili uređenom javnom tržištu – članak 77. ZTVP | 5.000,00 kn | 50.000,00 kn |
| 2. | Odobrenje statuta, cjenika i drugih akata burze ili uređenog javnog tržišta, te izmjene i dopune tih akata članak 82. ZTVP | 2.000,00 kn | 20.000,00 kn |
| 3. | Odobrenje objavljivanja podataka pri uvrštenju vrijednosnih papira u prvu kotaciju članak 96. stavci 1. i 4. ZTVP | 1.500,00 kn | 15.000,00 kn |
| 4. | Odobrenje objavljivanja podataka pri uvrštenju vrijednosnih papira u kotaciju javnih dioničkih društava članak 96. stavci 2. i 4. ZTVP | 1.000,00 kn | 10.000,00 kn |
| 5. | Izdavanje dozvole središnjoj depozitarnoj agenciji – članak 136. ZTVP | 5.000,00 kn | 50.000,00 kn |
| 6. | Odobrenje statuta, cjenika i drugih akata središnje depozitarne agencije, te izmjene i dopune tih akata – članak 137. ZTVP | 3.000,00 kn | 30.000,00 kn |

```
(5) Obveznici plaćanja naknada i administrativnih pristojbi prema Zakonu o investicijskim fondovima (u daljem
tekstu: ZIF) su društva za upravljanje investicijskim fondovima koja se Agenciji obraćaju zahtjevom i to za
usluge kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Odobrenje za poslovanje društva za upravljanje investicijskim fondovima – članci 28. i 29. ZIF | 2.000,00 kn | 20.000,00 kn |
| 2. | Odobrenje za osnivanje podružnice društva za upravljanje fondovima u državama članicama – članci 33. i 34. ZIF | 1.500,00 kn | 15.000,00 kn |
| 3. | Odobrenje za osnivanje podružnice društva za upravljanje fondovima izvan država članica – članci 36. ZIF | 1.500,00 kn | 15.000,00 kn |
| 4. | Odobrenje za poslovanje podružnice društva za upravljanje države članice – članci 40., 41. i 42. ZIF | 1.500,00 kn | 15.000,00 kn |
| 5. | Odobrenje za osnivanje otvorenog ili zatvorenog investicijskog fonda s javnom ponudom i prijavu upisa u registar fondova – članci 12., 61., 79., 80. i 91. ZIF | 1.500,00 kn | 15.000,00 kn |
| 6. | Odobrenje za osnivanje otvorenog investicijskog fonda s privatnom ponudom i prijavu upisa u registar fondova – članci 13., 123. i 126. ZIF | 1.500,00 kn | 15.000,00 kn |
| 7. | Odobrenje za osnivanje otvorenog investicijskog fonda rizičnog kapitala s privatnom ponudom i prijavu upisa u registar fondova – članci 13., 202. i 205. ZIF | 1.500,00 kn | 15.000,00 kn |
| 8. | Odobrenje investicijskim fondovima država članica – članak 37. ZIF | 1.500,00 kn | 15.000,00 kn |
| 9. | Odobrenje i dopuna ili izmjena prospekta i/ili statuta investicijskog fonda s javnom ponudom – članci 105., 107.,109., i 113. ZIF | 500,00 kn | 5.000,00 kn |
| 10. | Odobrenje i dopuna ili izmjena prospekta i/ili statuta otvorenog investicijskog fonda s privatnom ponudom – članci 142. i 143. ZIF | 500,00 kn | 5.000,00 kn |
| 11. | Odobrenje i dopuna ili izmjena prospekta i/ili statuta investicijskog fonda rizičnog kapitala s privatnom ponudom – članak 217. ZIF | 500,00 kn | 5.000,00 kn |
| 12. | Odobrenje za izbor i svaku promjenu depozitne banke – članci 50. i 56. ZIF | 500,00 kn | 5.000,00 kn |
| 13. | Izdavanje prethodnog odobrenja za delegiranje poslova iz članka 23. stavka 2. i članak 24. ZIF | 500,00 kn | 5.000,00 kn |
| 14. | Odobravanje postupka prenošenja poslova upravljanja otvorenih inv. fondova na drugo ovlašteno društvo – članak 45. ZIF | 2.000,00 kn | 20.000,00 kn |
| 15. | Izdavanje odobrenja promidžbe investicijskih fondova s javnom ponudom – članak 115. ZIF | 200,00 kn | 2.000,00 kn |
| 16. | Izdavanje odobrenja članu uprave društva za upravljanje – članak 27. stavak 2. ZIF | 500,00 kn | 5.000,00 kn |

```

```

```
(6) Obveznici plaćanja naknada i administrativnih pristojbi su prema Zakonu o Agenciji pravne i fizičke osobe koje se
Agenciji obraćaju radi davanja mišljenja iz članka 15. stavak 1. točka 9. Zakona o Agenciji, pravne i fizičke osobe
koje se Agenciji obraćaju sa zahtjevom za dostavljanje podataka iz javne informacijske knjižnice, te izdavatelji koji
traže oslobođenje od objave informacija iz članka 106. i 117. ZTVP, i to kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Izdavanje mišljenja članak 15. točka 9. Zakona o Agenciji |  | |
| 1a. | Za pravnu osobu | 500,00 kn | 5.000,00 kn |
| 1b. | Za fizičku osobu | 5,00 kn | 50,00 kn |
| 2. | Izdavanje preslika, rješenja, dozvola, ovlaštenja i mišljenja | 10,00 kn | 100,00 kn |
| 3. | Preuzimanje cijele baze podataka izvješća iz javne informacijske knjižnice – članak 114. stavak 6. ZTVP i članak 20. stavak 1. alineja 3. Zakona o Agenciji | 3.000,00 kn | 30.000,00 kn |
| 4. | Uvid u podatke izvješća javne informacijske knjižnice u prostorijama Agencije | 10,00 kn | 100,00 kn |
| 5. | Ispisi i dostavljanje poštom podataka iz izvješća javne informacijske knjižnice – po jednom izdavatelju | 10,00 kn | 100,00 kn |
| 6. | Oslobađanje izdavatelja od obveze objavljivanja informacija iz članaka 106., 107., 117,. i 119. ZTVP | 200,00 kn | 2.000,00 kn |

```

```

```
(7) Obveznici plaćanja naknada i administrativnih pristojbi su prema ZTVP pravne osobe iz članka 102. stavka 3. ZTVP
koje se Agenciji obraćaju radi odobrenja statusa institucionalnog ulagatelja:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Odobrenje statusa institucionalnog ulagatelja – članak 102. ZTVP | 2.500,00 kn | 25.000,00 kn |

```

```

```
Članak 5.
```

```
Obveznici plaćanja naknada i administrativnih pristojbi su prema Zakonu o osiguranju (u daljem tekstu: ZOS) i Zakonu o
obveznim osiguranjima u prometu (u daljem tekstu: ZOOP) pravne i fizičke osobe koje se Agenciji obraćaju sa zahtjevima
i to za usluge kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Odobrenje za stjecanje kvalificiranog udjela u društvu za osiguranje – članak 22. stavak 1. u svezi članka 21. stavka 1. ZOS.  Odobrenje imatelju kvalificiranih udjela za svako daljnje stjecanje dionica društva za osiguranje – članak 21. stavak 2. ZOS | 1.000,00 kn | 10.000,00 kn |
| 2. | Odobrenje za obavljanje funkcije člana uprave društva za osiguranje, odnosno društva za uzajamno osiguranje – članak 28. stavak 2. i članak 47. u svezi članka 28. stavak 1. ZOS.  Odobrenje za imenovanje na funkciju člana uprave u drugom društvu za osiguranje – članak 28. stavak 7. i članak 47. ZOS | 500,00 kn | 5.000,00 kn |
| 3. | Izdavanje dozvole za obavljanje poslova osiguranja društvu za uzajamno osiguranje – članak 36. stavak 1. ZOS | 1.000,00 kn | 10.000,00 kn |
| 4. | Izdavanje odobrenja za mijenjanje statuta u dijelu koji se odnosi na račune članova društva za uzajamno osiguranje – članak 41. stavak 2. ZOS | 500,00 kn | 5.000,00 kn |
| 5. | Izdavanje odobrenja za valjanost odluke skupštine o prestanku društva za uzajamno osiguranje – članak 50. stavak 3. ZOS | 1.000,00 kn | 10.000,00 kn |
| 6. | Izdavanje odobrenja za prijenos portfelja društva za uzajamno osiguranje – članak 51. stavak 1. ZOS | 1.500,00 kn | 15.000,00 kn |
| 7. | Izdavanje odluke o odobrenju za pripajanje ili spajanje društva za uzajamno osiguranje s drugim društvom za uzajamno osiguranje ili podjelu društva za uzajamno osiguranje – članak 53. stavak 1. i 6. ZOS | 2.000,00 kn | 20.000,00 kn |
| 8. | Izdavanje odobrenja za preoblikovanje društva za uzajamno osiguranje u dioničko društvo za osiguranje – članak 55. stavak 4. ZOS | 1.500,00 kn | 15.000,00 kn |
| 9. | Izdavanje dozvole društvu za osiguranje za obavljanje poslova osiguranja – članak 59. stavak 1. u svezi članka 58 stavak 1. ZOS |  |  |
| 9 a. | za jednu vrstu neživotnih osiguranja i temeljni kapital 15 mil. kn | 3.000,00 kn | 30.000,00 kn |
| 9 b. | za više vrsta neživotnih osiguranja ili životna osiguranja ili reosiguranje i temeljni kapital 22,5 mil. kn | 4.500,00 kn | 45.000,00 kn |
| 9 c. | za više vrsta neživotnih osiguranja ili životna osiguranja ili reosiguranje i temeljni kapital veći od 22,5 mil kn | 6.000,00 kn | 60.000,00 kn |
| 10. | Izdavanje odobrenja za pripajanje drugog društva za osiguranje, odnosno druge pravne osobe – članak 58. stavak 2. ZOS | 2.000,00 kn | 20.000,00 kn |
| 11. | Izdavanje odobrenja za spajanje društava za osiguranje – članak 58. stavak 3. ZOS | 2.000,00 kn | 20.000,00 kn |
| 12. | Izdavanje dozvole društvu za osiguranje za osnivanje podružnice u stranoj državi – članak 58. stavak 4. ZOS | 1.500,00 kn | 15.000,00 kn |
| 13. | Izdavanje odobrenja za prijenos portfelja osiguranja na drugo društvo za osiguranje – članak 58. stavak 5. ZOS | 1.500,00 kn | 15.000,00 kn |
| 14. | Izdavanje dozvole za prijenos izdvojenih poslova – članak 58. stavak 6. ZOS |  |  |
| 14a. | upravljanje imovinom za pokriće tehničkih pričuva društva za osiguranje odnosno imovinom za pokriće matematičke pričuve – članak 73. stavak 3. točka 1. ZOS | 2.000,00 kn | 20.000,00 kn |
| 14b. | obrada štetnih slučajeva – članak 73. stavak 3. točka 2. ZOS | 2.000,00 kn | 20.000,00 kn |
| 14c. | računalna obrada podataka – članak 73. stavak 3. točka 3. ZOS | 2.000,00 kn | 20.000,00 kn |
| 15. | Izdavanje dozvole za izmjenu vrsta osiguranja i to za svaku novu vrstu osiguranja na temelju članka 3. stavak 2. i 3. ZOS – članak 65. stavak 1. ZOS | 300,00 kn | 3.000,00 kn |
| 16. | Izdavanje ovlaštenja za obavljanje poslova ovlaštenog aktuara – članak 66. stavak 2. ZOS | 300,00 kn | 3.000,00 kn |
| 17. | Izdavanje odobrenja društvu za osiguranje preuzimatelju za preuzimanje portfelja osiguranja – članak 71. u svezi članka 70. stavak 2. ZOS | 1.500,00 kn | 15.000,00 kn |
| 18. | Izdavanje suglasnosti stranom društvu za osiguranje za prijenos portfelja osiguranja svoje podružnice u državi članici – članak 72. stavak 7. ZOS | 1.000,00 kn | 10.000,00 kn |
| 19. | Izdavanje potvrde društvu za osiguranje države članice da će društvo za osiguranje države članice i nakon preuzimanja portfelja osiguranja ispunjavati zahtjeve adekvatnosti kapitala – članak 72. stavak 9. ZOS | 300,00 kn | 3.000,00 kn |
| 20. | Izdavanje dozvole društvu za osiguranje za osnivanje podružnice u stranoj državi – članak 81. stavak 2. ZOS | 1.500,00 kn | 15.000,00 kn |
| 21. | Izdavanje dozvole za osnivanje podružnice na području Republike Hrvatske stranog društva za osiguranje – članak 87. stavak 2. u svezi članka 87. stavak 1. ZOS | 1.500,00 kn | 15.000,00 kn |
| 22. | Izdavanje dozvole za osnivanje podružnice društva za osiguranje Švicarske konfederacije na području Republike Hrvatske – članak 88. stavak 3. ZOS | 1.500,00 kn | 15.000,00 kn |
| 23. | Izdavanje suglasnosti za ulaganje imovine za pokriće tehničke pričuve i u druge oblike imovine, osim ulaganja dozvoljenih temeljem članka 115. stavak 1. i 2. ZOS – članak 115. stavak 3. ZOS | 1.000,00 kn | 1 % od vrijednosti imovine za pokriće tehničke pričuve za čije se ulaganje traži suglasnost, a najmanje  10.000,00 kn |
| 24. | Izdavanje suglasnosti za ulaganje imovine za pokriće matematičke pričuve i u druge oblike imovine, osim ulaganja dozvoljenih temeljem članka 122. stavak 1. i 2. ZOS – članak 122. stavak 3. ZOS | 1.000,00 kn | 1 % od vrijednosti imovine za pokriće matematičke pričuve za čije se ulaganje traži suglasnost, a najmanje 10.000,00 kn |
| 25. | Izdavanje dozvole društvu za zastupanje u osiguranju za obavljanje djelatnosti zastupanja u osiguranju – članak 252. stavak 2. u svezi članka 235. stavka 1. i članka 250. stavka 1. točke 1. ZOS | 500,00 kn | 5.000,00 kn |
| 26. | Izdavanje dozvole obrtu za zastupanje u osiguranju za obavljanje djelatnosti zastupanja u osiguranju – članak 252. stavak 2. u svezi članka 236. stavka 1. i članka 250. stavka 1. točke 2. ZOS | 300,00 kn | 3.000,00 kn |
| 27. | Izdavanje dozvole društvima za posredovanje u osiguranju za obavljanje djelatnosti posredovanja u osiguranju – članak 254. stavak 2. u svezi članka 242. stavka 1. i članka 253. stavka 1. točke 1. ZOS | 700,00 kn | 7.000,00 kn |
| 28. | Izdavanje ovlaštenja fizičkim osobama za obavljanje poslova zastupanja u osiguranju: |  | |
| 28a. | članak 248. stavak 2. ZOS u svezi članka 234. stavka 1. ZOS | 100,00 kn | 1.000,00 kn |
| 28b. | koje su na dan stupanja na snagu ZOS imale ovlaštenje za obavljanje poslova zastupanja u osiguranju izdano od Ministarstva financija, a dužna su izvršiti usklađenje temeljem članka 299. ZOS | 20,00 kn | 200,00 kn |
| 29. | Izdavanje ovlaštenja fizičkim osobama za obavljanje poslova posredovanja u osiguranju: |  | |
| 29a. | članak 249. stavak 2. ZOS u svezi članka 241. stavka 1. ZOS | 150,00 | 1.500,00 kn |
| 29b. | koje su na dan stupanja na snagu ZOS imale ovlaštenje za obavljanje poslova posredovanja u osiguranju izdano od Ministarstva financija, a dužna su izvršiti usklađenje temeljem članka 299. ZOS | 30,00 kn | 300,00 kn |
| 30. | Izdavanje suglasnosti da djelatnost zastupanja u osiguranju mogu obavljati i banke – članak 250. stavak 4. ZOS | 500,00 kn | 5.000,00 kn |
| 31. | Izdavanje odobrenja društvu za zastupanje, odnosno posredovanje u osiguranju za pripajanje drugog društva za zastupanje, odnosno posredovanje u osiguranju – članak 255. stavak 1. ZOS | 500,00 kn | 5.000,00 kn |
| 32. | Izdavanje odobrenja za spajanje društava za zastupanje odnosno posredovanje u osiguranju – članak 255. stavak 2. ZOS | 500,00 kn | 5.000,00 kn |
| 33. | Izdavanje dozvole društvu za zastupanje odnosno posredovanje u osiguranju države članice za osnivanje podružnice na području Republike Hrvatske – članak 264. ZOS | 500,00 kn | 5.000,00 kn |
| 34. | Izdavanje odobrenja za prijenos kapitala iz jedne skupine osiguranja u drugu skupinu osiguranja – članak 296. stavak 3. 4. i 5. ZOS |  | 1% od visine prijenosa kapitala |
| 35. | Izdavanje odobrenja za primjenu zajedničkih uvjeta osiguranja i premijskog sustava – članak 68. stavak 4. ZOOP u svezi članka 68. stavka 2. i 3. ZOOP | 500,00 kn | 5.000,00 kn |

```
Članak 6.
```

```
Obveznici plaćanja naknada i administrativnih pristojbi su prema Zakonu o obveznim i dobrovoljnim mirovinskim fondovima
(u daljem tekstu: ZODMF) i Zakonu o mirovinskim osiguravajućim društvima i isplati mirovine na temelju individualne
kapitalizirane štednje (u daljem tekstu: ZMOD), pravne i fizičke koje se Agenciji obraćaju sa zahtjevima za usluge
kako slijedi:
```

|  |  |  |  |
| --- | --- | --- | --- |
| BR. | ZAHTJEV | ADMINISTRATIVNA PRISTOJBA | NAKNADA |
| 1. | Autorizacija – za osnivanje mirovinskog društva – članak 20. ZODMF | 2.000,00 kn | 20.000,00 kn |
| 2. | Odobrenje za osnivanje mirovinskog fonda – članak 20. ZODMF | 1.500,00 kn | 15.000,00 kn |
| 3. | Odobrenje statuta mirovinskog fonda – članak 39. stavak 2. ZODMF | 500,00 kn | 5.000,00 kn |
| 4. | Odobrenje za izbor i promjenu banke skrbnika mirovinskog fonda – članak 79. stavak 3. ZODMF | 500,00 kn | 5.000,00 kn |
| 5. | Odobrenje sadržaja i oblika informativnog prospekta mirovinskog fonda, te svaka njegova naknadna izmjena – članak 106. stavak 3. ZODMF | 500,00 kn | 5.000.00 kn |
| 6. | Licenca za upravljanje mirovinskim fondom – članak 14. stavak 4. ZODMF | 200,00 kn | 2.000,00 kn |
| 7. | Suglasnost- za transakcije dionicama, odnosno vlasničkim udjelima – članak 13. stavak 1. ZODMF | 500,00 kn | 5.000,00 kn |
| 8. | Suglasnost – kada banka skrbnik dio svojih poslova povjerava nekom drugom pravnom subjektu – članak 80. stavak 3. ZODMF | 500,00 kn | 5.000,00 kn |
| 9. | Suglasnost na oglas ili promidžbeni materijal objavljen od strane ili u ime mirovinskog društva – članak 65. stavak 4. ZODMF | 200,00 kn | 2.000,00 kn |
| 10. | Zabrana – objavljivanja ili priopćavanja oglasa ili promidžbenog materijala – članak 65. stavak 6. ZODMF | 1.000,00 kn | 10.000,00 kn |
| 11. | Licenca – za upravljanje mirovinskim osiguravajućim društvom – članak 10. stavak 4. ZMOD | 200,00 kn | 2.000,00 kn |
| 12. | Odobrenje – za imenovanje članova nadzornog odbora mirovinskog osiguravajućeg društva- članak 12. stavak 2. ZMOD | 500,00 kn | 5.000,00 kn |
| 13. | Odobrenje za rad mirovinskog osiguravajućeg društva prije upisa u sudski registar – članak 14. stavak 1. ZMOD | 2.000,00 kn | 20.000,00 kn |
| 14. | Odobrenje – za pripajanje odnosno spajanje mirovinskog osiguravajućeg društva – članak 87. stavak 2. ZMOD | 2.000,00 kn | 20.000,00 kn |
| 15. | Suglasnost – za smanjenje temeljnog kapitala mirovinskog osiguravajućeg društva – članak 7. stavak 3. ZMOD | 200,00 kn | 2.000,00 kn |
| 16. | Suglasnost – prije svake transakcije dionicama ili vlasničkim udjelima, odnosno promjene vlasnika ili vlasničke strukture određenog mirovinskog osiguravajućeg društva – članak 9. stavak 1. ZMOD | 500,00 kn | 5.000,00 kn |
| 17. | Suglasnost – na izmjene i dopune statuta, odnosno društvenog ugovora ili izjave o osnivanju mirovinskog osiguravajućeg društva – članak 19. ZMOD | 500,00 kn | 5.000,00 kn |
| 18. | Ovlaštenje za obavljanje poslova ovlaštenog aktuara mirovinskog osiguravajućeg društva – članak 27. stavak 2. ZMOD | 300,00 kn | 3.000,00 kn |
| 19. | Nalog za korištenje sredstava s računa mirovinskog jamstva – članak 89. stavak 3. ZMOD | 200,00 kn | 2.000,00 kn |

```

```

```
Članak 7.
```

```
Ova Odluka stupa na snagu danom objave u »Narodnim novinama«.
```

```
Klasa: 011-01/06-01/12
Urbroj: 326-01/06-01
Zagreb, 20. ožujka 2006.
```

```
Predsjednik Uprave
Ante Samodol, v. r.
```

Odluka, NN 33/2006-872